Ekvador mojarosi (2024)
Ekvador mojarosi (2024) – 2024-yil 9-yanvarda Ekvadorda mamlakat hukumati ishtirokida bir nechta uyushgan jinoiy guruhlarga, xususan, Los Choneros karteliga qarshi boshlangan qurolli toʻqnashuv. Guayakil va mamlakatning boshqa qismlarida qurolli hujumlar haqida xabarlar keng tarqala boshlagan. Bu voqea birinchi navbatda qamoqxonalar, bozorlar, yoʻllar va universitetlarda sodir boʻlgan. Keng miqyosdagi hujumlar Los Choneros yetakchisi José Adolfo Macías Villamarning Guayakil qamoqxonasidan qochib ketishi va prezident Daniel Noboaning favqulodda holat, keyin esa ichki urush holatini eʼlon qilganiga javoban kelib chiqqan edi.